open-index/open-wikipedia-markdown huggingface dataset:
Nipigget stingsild

**Nipigget stingsild** er en art i stingsildfamilien. Den foretrekker ferskvann med sterk vegetasjon, men finnes også i brakkvann. Nipigget stingsild regnes blant våre tidligste innvandre fra øst, og fordi den tåler saltvann har den trolig en større utbredelse enn det som er kjent. Noen total oversikt finnes ikke, men den er påvist i de fleste fylker, dog ikke i Sogn og Fjordane eller Nordland. I Artsdatabanken er den betegnet som livskraftig, med dokumentert eller antatt reproduserende bestand. 

Den nipiggete stingsilden eter plankton, fiskeegg, yngel, små krepsdyr og mygglarver, og blir som regel tre år gammel.

Formeringen foregår på grunt vann ved at hannen bygger et reir av plantedeler der eggene legges. Hannen vokter reiret til eggene er klekket og ungene har brukt opp plommesekken.

Dette er den minste fiskearten som det er satt norsk sportsfiskerekord i. Rekorden ble satt den 5. juli 2009 i Frogn, og fisken målte 6,7 cm. Vekten var 1,8 gram.

## Referanser




## Eksterne lenker
* 
*
Towa Carson

**Towa Carson** (egentlig **''Birgit'' Rose-Marie Anlert**, pikenavn **Carlsson**) (født 31. mars 1936 i Eskilstuna), er en svensk sanger.

## Biografi
Atten år gammel vant hun Bildjournalens og folkparkenes amatørkonkurranse. Hun ble oppdaget av orkesterlederen Seymour Österwall, som engasjerte henne til Nalen i Stockholm og gav henne artistnamnet *Towa* (etter hennes pappas kjælenavn på henne) *Carson* (amerikanisert variant av etternamnet Carlsson).

### Platesuksesser
Towa hadde platesuksesser allerede på 1950-tallet - «På en öde ö i havet» (1957) og «Tammy» (1958) - og var én 1960-tallets mest populære slagersangere med storselgere som «De tre klockorna», «Spara sista dansen» og «Personality». Hun hadde til sammen 25 sanger på Svensktoppen, blant annet «Jag måste ge mig av», «Alla har glömt» og den svenske versjonen av «Save the Last Dance For Me»: «Spara sista dansen».

Hun opptrådte ofte sammen med sangeren Lasse Lönndahl. Deres duetter «Visa mig hur man går hem» og «En lilja är vit» ble store grammofonsuksesser, som klatret på svensktopplisten.

Towa fikk flere tilbud fra Tyskland og USA, men hun takket nei. Hun ville ikke en gang bosette seg i Stockholm, men har hele tiden vært tro mot sin hjemby Eskilstuna, hvor hun bor til dags dato (per 18. juli 2012). Etter storhetstiden på 1960-tallet har hun opptrådt mer sporadisk, eksempelvis 27. juli 2004 medvirket hun i *[[Allsång på Skansen]]*. 

Towa har også blant annet dubbet katten Sassy i filmen *[[Den otroliga vandringen 2 - På rymmen i San Francisco]]*.

### Melodifestivalen
Carson sang to av bidragene i *[[Melodifestivalen 1967]]*: «Alla har glömt» og «Vem frågar vinden». De endte på en fjerde-, respektive femteplass på resultatlisten. I 2010 fremførte hun «Alla har glömt«» i pausen under Melodifestivalsfinalen. 
Hun returnerte til *[[Melodifestivalen 1968]]* med bidraget «Du vet var jag finns», som endte på en tredjeplass. 

Det varte helt til *[[Melodifestivalen 2004]]* før Carson returnerte til konkurransen, da sammen med Ann-Louise Hanson og Siw Malmkvist og bidraget «C'est la vie», skrevet av Thomas G:son. De konkurrerte i semifinale tre i Umeå 6. mars, hvor de fikk 97&nbsp;407 stemmer, noe som gav en finaleplass. I finalen i Globen endte de på en tiendeplass (sisteplass) med blott syv poeng.

### Privat
Hun er enke etter Bengt Anlert, (1934–2018), som sammen med sin tvillingbror Björn spilte fotball i Allsvenskan for AIK.

## Referanser


## Kilder
* Intervju Helsingborgs dagblad 30. mars 2006

## Eksterne lenker
* 
*
Neftchi Baku PFC

**Neftchi Baku PFC** (aserbajdsjansk: *Neftçi Peşəkar Futbol Klubu*) er en aserbajdsjansk fotballklubb fra hovedstaden Baku. Klubben spiller i den høyeste ligaen Azərbaycan Premyer Liqası. Klubben er en av de mest framgangsrike i Aserbajdsjan med syv ligatitler og fire cupmesterskap.

Klubben er, sammen med FK Qarabağ Ağdam og Turan Tovuz, en av de tre klubber som til nå har deltatt i alle sesonger av den aserbajdsjanske ligaen på høyeste nivå.

Klubben spilte sine hjemmekamper på Tofiq Bəhramov Stadion i det sentrale Baku frem til 2011/2012-sesongen, men har siden spilt fast på Bakcell Arena. Trener er Arif Asadov.

## Meritter
* **[[Azərbaycan Premyer Liqası]]:**           **(9)**
1992, 1995–96, 1996–97, 2003–04, 2004–05, 2010–11, 2011–12, 2012–13, 2020–21 
* **[[Den aserbajdsjanske fotballcupen]]:**    **(7)**
1994–95, 1995–96, 1998–99, 2001–02, 2003–04, 2012–13, 2013–14

## Sesonger

## Referanser


## Eksterne lenker
* 
* Klubben på UEFAs sider
* Klubben på socceerway.com
Liste over kulturminner i bydel Alna

**Liste over kulturminner i bydel Alna** er en oversikt over fredede og/eller bevaringsverdige bygninger og elementer i bydel Alna i Oslo. Data er hentet fra Riksantikvarens liste over kulturminner.

ID-nummer består av et lenket tall som går direkte til det aktuelle kulturminnet i Kulturminnesøk. 

|}

## Eksterne lenker
*
Sammelsundet

**Sammelsundet** (nordsamisk: *Sámmálnuorri*) i Hammerfest kommune i Finnmark skiller Kvaløya fra fastlandet på nordsiden av Repparfjorden. Sundet er ca. 15 kilometer langt og 2 kilometer bredt på det smaleste.

## Referanser
Nypan stasjon

**Nypan stasjon** ligger på Dovrebanen i Melhus, rett sør for grensa til nåværende Trondheim kommune. Stasjonen ble åpnet som *Stokke stoppested* i 1864 da Trondhjem–Størenbanen ble tatt i bruk. Etter å ha hatt navnet *Nypen* fra 1882 fikk stasjonen dagens navn 1891.

Stasjonsbygningen ble tegnet av Georg Andreas Bull og oppført til åpningen. 1. april 1909 fikk stasjonen poståpneri. Da Dovrebanen ble ombygd til normalspor i 1919, ble stoppestedet oppgradert til stasjon. I 1965 ble stasjonen fjernstyrt, og etter at persontrafikken ble nedlagt 2. juni 1985, drives den som fjernstyrt kryssingsspor. Stasjonsbygningen ble revet i 1978.

## Nypan-ulykken
Den 26. februar 1981 var Nypan stasjon åsted for en kollisjon mellom et løpsk godstog og et lokaltog. Godstoget med rutenummer 5708 fikk bremsesvikt ved Heimdal stasjon på grunn av et fremmedlegeme hadde tettet hovedledningen, noe som igjen gjorde at godstoget rullet i fri fart nedover mot Nypan. Her traff det løpske godstoget, med 33 godsvogner og lokomotivet El 14 2197 i front, lokaltog med rutenummer 1727 mellom Heimdal og Ler i nordgående retning. Lokaltoget bestod for øvrig av styrevogn BFS 65 85 og motorvogn BM 65 25 av type 65. 

Godstoget skulle i utgangspunktet krysse for lokaltoget ved Heimdal stasjon, men rullet nedover fra Heimdal og traff lokaltoget som hadde rutemessig opphold ved Nypan. To passasjerer ble alvorlig skadet, men overlevde. Totalt 14 godsvogner sporet av i ulykken, og styrevognen i lokaltoget ble totalskadet, mens lokomotivet ble sendt til Marienborg verksteder for reparasjon. Lokomotivet El 14 2197 var også involvert i Tretten-ulykken i 1975, og ble etter Nypan-ulykken bygget opp igjen for andre gang.

## Referanser


## Litteratur
* 
* 
* 

## Eksterne lenker
Xipamide

**Xipamide** er et vanndrivende legemiddel som brukes i behandling av ødem og hypertensjon.

Stoffet er på dopinglisten da det kan brukes til å skjule bruk av andre prestasjonsfremmende midler. Under Tour de France 2012 offentliggjorde UCI at Fränk Schleck hadde testet positivt for bruk av stoffet.
Hu Xiansu

**Hu Xiansu** (, født 24. mai 1894 i Nanchang i provinsen Jiangxi i Kina, død 16. juli 1968 i Beijing) var en kinesisk botaniker og innflytelsesrik tradisjonell lærd. Han var grunnleggeren av plantetaksonomi i Kina og en pioner innen moderne botanisk forskning i landet. 

Sammen med sine kolleger i Det kinesiske vitenskapsselskap ble Hu en nøkkelleder for landets første biologiske forskningssenter, og spilte en viktig rolle vor grunnleggelsen av Kinas botaniske selskap. Han opprettet landets første botaniske forskningsplantasje på Lufjellet i provinsen Jiangxi, og satte i gang en storstilt kartlegging av kinesisk flora.

Mellom 1940 og 1944 var han grunnleggende president for Det nasjonale Chung Cheng-universitet (senere kjent som Det nasjonale Nanchang-universitet).  I 1940-årene spilte han en nøkkelrolle, sammen med Wan Chun Cheng, ved identifiseringen og navngivningen av urtre (*Metasequoia glyptostroboides*), som tidligere bare var kjent fra fossiler. Det skjedde i fylket Wan i daværende Sichuan.

I 1950-årene var Hu åpent kritisk til Lysenkos antimendelianske arvelære og jordbruksteknikker.

## Referanser


## Eksterne lenker
* 
* THE CHRONOLOGY OF THE “LIVING FOSSIL” METASEQUOIA GLYPTOSTROBOIDES  (TAXODIACEAE): A REVIEW (1943–2003)
Luis Molowny

**Luis Molowny Arbelo** (født 12. mai 1925, død 12. februar 2010) var en spansk fotballspiller og trener.

Molowny var angrepsspiller i mesteparten av sin karriere. Han begynte sin karriere i CD Vera og senere CD Tenerife, og dro videre via Marino FC til Real Madrid CF, der han ble i mesteparten av si karriere. Han spilte i elleve sesonger sammen med spillere som Alfredo Di Stéfano og Ferenc Puskás. Molowny fikk også syv landskamper og scoret to mål. Mot slutten av karrieren dro han tilbake til Kanariøyene og UD Las Palmas.

Molowny ble senere trener og teknisk ansvarlig for Las Palmas fra 1957 til 1970. DI 1969 var Molowny også trener for det spanske landslaget uten å gjøre store innvirkningen. Han vant to kamper, spilte en uavgjort og tapte en. Det var imidlertid som trener i Real Madrid at Molowny gjorde størst fremskritt. Han var involvert som trener og direktør i Real Madrid fra 1974 til 1990, og rakk i den tiden å vinne tre seriemesterskap med laget.
## Referanser


## Eksterne lenker
* 
*
Hu Zaobin

**Hu Zaobin** eller **Wu Cho Bun** (; født 1897 i Shunde i provinsen Guangdong i Kina, død 18. september 1942) var en kinesisk maler kjent særlig for sine malerier av tigre. 

## Referanser


## Eksterne lenker
* Paintings of Wu Cho Bun at www.liu-family.org
* Flickr: Paintings of Wu Cho-Bun èƒ¡è—»æ–Œéºä½œ's Photostream at www.flickr.com
Ou Shizi

**Ou Shizi** (; pinyin: *Ōu Shìzǐ*; Wade-Giles: *Ou1 Shih4-tzu3*; født i 1234 i Chencun i fylket Shunde i provinsen Guangdong i Kina, død 1324) var en høylærd fra Songdynastiets tid.

Han antas å være forfatteren av tretegnsklassikeren, en kort tekst som på en pedagogisk måte for barn gir innsikt i konfuciansk tankegang. 

## Referanser


## Eksterne lenker
*
Guillermo Eizaguirre

**Guillermo Eizaguirre Olmos** (født 17. mai 1909, død 25. oktober 1986) var en spansk tidligere fotballkeeper og -trener. Eizaguirre spilte for Sevilla FC i hele sin karriere. 

Eizaguirre kom fort opp i førstelaget til Sevilla, og han ble en av de mest markante spillerne der. Eizaguirre ble kjent for sine katteaktige eleganse og sin dyktighet, og ble fort lagets stjerne. Han var med på oppturen til Sevilla, og han avsluttet karrieren ved å vinne Copa del Rey. Eizaguirre ble imidlertid skadet rett før VM i fotball 1934, og måtte stå over. Han la opp i 1936 for å bli med i den spanske borgerkrigen på nasjonalistenes side.

Eizaguirre ble senere trener for Spanias herrelandslag i fotball i to perioder mellom 1948 og 1956. I en av periodene tok han Spania til VM i 1950, der Spania fikk en fjerdeplass, den beste plassen de hadde frem til VM i 2010. 

## Referanser

## Eksterne lenker
*
Ramón Gabilondo

**Ramón Gabilondo Alberdi** (født 15. mars 1913 i Eibar i Baskerland, død 16. september 2004 i Madrid) var en spansk fotballspiller og trener.

På tross av sitt baskiske opphav, spilte ikke Gabilondo på de tradisjonelle baskiske lagene. Hans karriere ble dominert av Real Valladolid (1928-1934) og Atlético de Madrid (1934-1946). Gabilondo var lege av profesjon.

Gabilondo trente landslaget sammen med José Luis Lasplazas og José Luis Costa, og de tre vant åtte kamper og tapte fire.

## Eksterne lenker
*
La Guajira-ørkenen

**La Guajira-ørkenen** er en ørken ved den karibiske kysten i departementet La Guajira helt nord i Colombia og i en mindre del av det nordvestlige Venezuela. Den dekker det meste av Guajirahalvøya.

Macuira nasjonalpark befinner seg i ørkenen, og er en tropisk oase. I ørkenen ligger også turistmålet Cabo de la Vela. La Guajira-ørkenen har enorme kullreserver som utvinnes i området som kalles Cerrejón.

Ørkenen er hjemstedet til det indianske wayuu-folket.

## Eksterne lenker
*
Guajirahalvøya

**Guajirahalvøya** (spansk: *Península de la Guajira*) er ei halvøy i det nordøstlige Colombia og det nordvestlige Venezuela i Det karibiske hav. Halvøyas nordligste punkt, Punta Gallinas, er også det nordligste punktet på Sør-Amerikas fastland. Halvøya har et areal på 25&nbsp;000 km².

Det meste av Guajirahalvøya tilhører Colombia og er en del av departementet La Guajira, mens ei stripe i sørøst tilhører den venezuelanske delstaten Zulia.

## Referanser
Punta Gallinas

**Punta Gallinas** er et nes og det nordligste punktet på Sør-Amerikas fastland. Det befinner seg på Guajirahalvøya i Det karibiske hav og tilhører det colombianske departementet La Guajira.
Cabo de la Vela

**Cabo de la Vela** er et nes på Guajirahalvøya i Det karibiske hav nord i Colombia. Det er omslutta av La Guajira-ørkenen, og har ei rekke mindre laguner og mudderflater som besøkes av store rødflamingopopulasjoner. Cabo de la Vela har også en liten fiskerlandsby. Området er et populært mål for økoturisme.
Don’t Treat Me Like a Child

**«Don't Treat Me Like a Child»** er en britisk popsang, skrevet av John Schroeder.

Innspillingen til Helen Shapiro with Accompaniment directed by Martin Slavin ble utgitt på singlen Columbia DB&nbsp;4589 i 1961. B-siden er «When I'm With You».

## Innhold
Ei tenåringsjente sier til de voksne at hun ikke vil bli behandlet som et barn.

## Svensk versjon
Den svenske tittelen er «Jag är inte något barn».

### Innspilling
Lena Conradson, Claes Rosendahls orkester. Utgitt på EP-platen Metronome MEP&nbsp;9068 i 1961.

## Listeplassering
Versjonen til Shapiro kom på den britiske singlelisten 25. mars 1961 og lå der i tyve uker med en tredjeplass som beste resultat.

## Referanser
José María Mateos

**José María Mateos y Larrucea** (født 31. mars 1888, død 22. desember 1963) var en spansk journalist og fotballtrener for .

Mateos begynte sin aviskarriere i diverse mindre aviser i Bilbao, før han ble med i «la Gaceta», der han ble sportsjournalist og konsentrerte seg om fotball. Mateos ble kjent for sin kildetro stil. Han ble etter hvert svært knyttet til klubben Athletic Bilbao, men beholdt journalistisk nøytralitet og takket nei til flere stillinger han ble tilbudt.

I 1922 var Mateos med som trener på det spanske landslaget i én kamp, men hans store periode var fra 27. september 1925 til 21. mai 1933. Mateos uttalte at «Jeg tilhører de som mener at fotball, med sine regler, handler om den rene fornuften». Likevel var «La furia española», den fysiske spillestilen, alltid til stede i landslaget.

## Kilder
* JOSÉ MARIA MATEOS Y LARRUCEA, Periodista y Seleccionador Nacional de Fútbol-Primera parte – Blog de Cesar Estornes de historia y deportes
* JOSÉ MARIA MATEOS Y LARRUCEA, Periodista y Seleccionador Nacional de Fútbol-Segunda parte – Blog de Cesar Estornes de historia y deportes
Lena Conradson

**Lena Conradson** (født 23. mars 1948, opprinnelig Lena Konradsson, senere med navnet Lena Berglund) er en svensk sanger fra Lycksele. Hun spilte inn flere EP-plater og singler mellom 1959 og 1966. I 1966 sang hun i trioen Pearlettes.

Allerede som femåring ble hun oppdaget av gitaristen Banjo-Lasse og to år senere vant hun en talentkonkurranse i Kornsjöstrand utenfor Örnsköldsvik. 1959 spilte hun inn sin første grammofonplate med bl.a. «Elefant-tango» og «Sju små vita svanar», som begge ble radiofavoritter.

Conradson spilte inn originalversjonen av sangen «Hej, mitt vinterland» som 15-åring i 1963. Deretter har det blitt gjort coverversjoner av den, blant annet med Family Four og Vikingarna med flere.

Deres mest populære plateinnspilling ble låten «Tina och Marina», den svenske versjonen av det tyske Eurovision Song Contest-bidraget «Zwei kleine Italiener». Med den nådde hun førsteplassen på Radio Nords "De Tio-lista" den 6. mai 1962 og som best 14. plass på bransjebladet "Show Business" sin salgsliste i mai 1962.

Lena Conradson giftet seg med kapellmesteren Tommy Berglund i Tom Bergers orkester og da hon fødte sitt første barn i begynnelsen av 1970-taltet avbrøt hun karrieren sin.

## Filmroller
* *[[Längta efter kärlek]]*

## Diskografi
;EP
* *Elefanttango* (1959)
* *Hej mitt vinterland* 
* *Banjo Boy* (1960)
* *Varje stjärna i det blå* (1961)
* *Ökensand* (1962) 
* *Hilly Billy, ding dong, tuff tuff* (1964)

;Singler
* «Grannens flicka»/«Tomtar på loftet» (singel) (1961)
* «Tina och Marina»/«Jag har aldrig blivit kysst» (singel) (1962)

## Samarbeid
Med gruppene Pearlettes & Popsiders medvirket hun på singelen:
* «Somewhere» / «Dancing in the Street» (1966)

## Referanser
Biłgoraj

**Biłgoraj** er en by i sørøst i Polen med  innbyggere (2006). Den befinner seg i Lublin voivodskap ved eleven Łada. Cirka 20 km fra byen ligger Roztocze nasjonalpark.

## Kjente personer
De tre søsknene Esther Kreitman (1891–1954), Israel Joshua Singer (1893–1944) og Isaac Bashevis Singer (1902–1991), som alle ble forfattere, var født i Bilgoraj og vokste delvis opp der. Deres far var rabbiner i Bilgoraj, likesom deres morfar hadde vært det.

## Referanser


## Eksterne lenker
* 
* http://www.bilgoraj.pl
* http://www.bilgoraj.lbl.pl 
* http://www.bilgoraj.com.pl
* https://web.archive.org/web/20160303195848/http://www.wb.boo.pl/
Canal+ Groupe

**Canal+ Groupe SA** er et fransk film- og fjernsynsselskap med hovedkontor i Issy-les-Moulineaux utenfor Paris. Selskapet eies av Vivendi og har et filmbibliotek med mer enn 5&nbsp;000 filmer.

Selskapets filmvirksomhet er samlet i datterselskapet StudioCanal, som eies sammen med Universal Studios. Fjernsynsvirksomheten fordeler seg på varemerkene Canal+, Cyfra+ og CanalSat. Canal+ konsentrerer sin virksomhet til Nederland, Polen og Frankrike; den nordiske virksomheten ble solgt i oktober 2003 til Canal Digital, som fortsetter å anvende varemerket Canal+ på lisens.

## Referanser


## Eksterne lenker
*
Fellesmåling

**Fellesmåling** innebærer at en fellesmålingsaktør overtar som intern netteier i bygget man velger å installere fellesmåling i. Idéen er å oppnå stordriftsfordeler ved å samlagre flere målere. Besparelser vil være avhenging av mulighet for å regulere ned effekt og energi ved høye energipriser. Desto høyere priser for effekt og energi, desto større er verdien av fellesmåling. Bygg med flere målere på samme lokasjon har mulighet for fellesmåling. Fellesmåling innebærer at en fellesmålingsaktør overtar driften av det interne strømnettet i bygget. Aktøren blir da en lokal netteier som ivaretar drift, fakturering og vedlikehold av målere og strømnettet
Gunnar Wiklund

**Lars Gunnar Wiklund** (født 17. august 1935 i Luleå, Norrbottens län (Norrbotten), død 29. september 1989 på Värmdö, folkbokført i Lysekil, Västra Götalands län (Bohuslän)), var en svensk slagersanger (bassbaryton). 

Ved siden av sitt arbeid som bilmekaniker sang Wiklund i ulike lokale orkestre i Luleå. Han debuterte som 17-åring med orkesteret Swingers. Året etter spilte han inn sin første plate «Dä´ ä´ kärlek». I 1959 deltok han i folkeparkeneas artistforum, hvor han slo igjennom med Per-Martin Hambergs finstemte sang «Nu tändas åter ljusen i min lilla stad». Singlen solgte i mer enn  eksemplarer.

To forbilder merkes tydelig i det materialet som Wiklund anvendte: Den amerikanske countrysangeren Jim Reeves (hvis sanger han gjorde på svensk) og Perry Como. Wiklund hadde også suksess med sanger skrevet av eller forbundet med Hank Williams, Ray Charles, Johnny Mercer, Frank Sinatra og Michel Legrand. Gunnar Wiklund hadde totalt 37 sanger på Svensktoppen i årene 1962-1978. Blant hans største svensktoppshits kan nevnes «Merci Cheri», «Vandra vidare», «En serenad till dig», «Vi ska gå hand i hand» og «Kan jag hjälpa att jag älskar dig ännu».

Han turnerte flittig i folkeparkene, opptrådte på kroscener og spilte revy hos Hagge Geigert i Uddevalla og på Lisebergsteatern i Göteborg. Han deltok i *[[Melodifestivalen]]* fire ganger med seks ulike sanger.

På slutten av 1960-tallet fikk han økonomiske problemer, da det viste sag at hans agent hadde underslått penger og ikke ivaretok skatteinnbetalingene. På begynnelsen av 1970-tallet fikk Gunnar Wiklund problemer med helsen: Han ble senere rammet av kreft og døde 54 år gammel. Wiklund ligger begravet på Skogskyrkogården i Stockholm (Kv. 36 – minneslund).

## Kjente sanger med Gunnar Wiklund
* «Minns du den sommar» («Greenfields»)
* «Regntunga skyar»
* «Vi ska gå hand i hand«» («Dunja du»)
* «Han måste gå» («He'll Have to Go»)
* «Mest av allt» («I Love You Because»
* «Kan jag hjälpa att jag älskar dig ännu» («I Can't Help It (If I'm Still in Love with You)»)
* «Man ska visa lite ömhet mot varandra» (Galway Bay)
* «Snart så kommer åter ljusa tider» (Oklahoma Hills)
* «Akta dig för indianerna» («Don't Go Near the Indians»)
* «Nu tändas åter ljusen i min lilla stad»
* «Glöm din dröm»
* «I en röd liten stuga»
* «Ensam» («Georgia»)
* «Känn dig lite happy»
* «En gång i vårt sommarland» («Greensleeves»)

## Diskografi i utvalg
**Studioalbum**
* 1962 - *[[Gunnar Wiklund (album 1962)|Gunnar Wiklund]]*
* 1967 - *[[Mest av allt]]*
* 1968 - *[[Vi ska gå hand i hand]]*
* 1962 - *[[Gunnar Wiklund (album)|Gunnar Wiklund]]*
* 1969 - *[[32´29 minuter med Gunnar Wiklund]]*
* 1968 - *[[Gunnar Wiklund (album)|Gunnar Wiklund]]*
* 1970 - *[[Gunnar Wiklund sjunger Jim Reeves]]*
* 1974 - *[[Min egen väg]]*
* 1975 - *[[Ny gammalt]]*
* 1977 - *[[Glöm din dröm]]*
* 1978 - *[[Jag älskar dig alla]]*
* 1979 - *[[Till dig]]*

**Samlingsalbum**
* 1970 - *[[Känn dej lite happy]]* (EMI:s Stjärnserie Vol. 4)
* 1979 - *[[Minnenas melodier]]*
* 1990 - *[[Önsketimmen]]*
* 2001 - *[[Mest av allt &ndash; Allt det bästa]]*
* 2005 - *[[Diamanter (Gunnar Wiklund-album)|Diamanter]]*

## Referanser


## Eksterne lenker
* 
*
Lou Ferrigno

**Louis «Lou» Jude Ferrigno** (født 9. november 1951) er en amerikansk bodybuilder og skuespiller best kjent for sin rolle som Marvelfiguren Hulk i tv-serien *[[The Incredible Hulk (tv-serie)|The Incredible Hulk]]* fra 1978 til 1982, samt en rekke oppfølgere til denne. 

## Skuespillerkarriere
Han la på stemmen i filmen *[[The Incredible Hulk]]* i 2008, og hadde dessuten en mindre rolle som sikkershetsvakt i filmen. I 2012 hadde Ferrigno igjen stemmen til Hulken i *[[The Avengers]]*. Han fikk deretter fornyet kontrakten som Hulkens stemme da oppfølgeren *[[The Avengers: Age of Ultron]]* skulle spilles inn. Fra 2000 til 2007 spilte Ferrigno seg selv i komedieserien *[[King of Queens]]*, som hovedpersonen Doug Heffernans nabo.

## Hørselsskade
Like etter fødselen fikk Ferrigno flere øreinfeksjoner som skadet hørselen hans. Han mistet mellom 75 og 80 prosent av hørselen, og har brukt høreapparat siden han var fem år gammel. Ferrigno har uttalt at hørselstapet var medvirkende til at han allerede som liten gutt utviklet en sterk målbevissthet.

## Referanser


## Eksterne lenker
* 
*
16. etappe av Tour de France 2012

**Sekstende etappe av [[Tour de France 2012]]** er en 197 km lang fjelletappe. Den blir kjørt onsdag den 18. juli fra Pau til Bagnères-de-Luchon.

## Etappen
Fra Pau lengst nord i Pyreneene går etappen sørover i fjellene og deretter østover til Bagnères-de-Luchon på 682 moh. Derfra går den gjennom departementene Hautes-Pyrénées og Haute-Garonne. Etter 40 km av etappen, i Laruns (499 moh.), begynner en klatring opp til Col d’Aubisque (1709 moh.). Etter enda 26 km er en spurt i Bielle (436 moh.). Rytterne sykler ut av Aubisque og krysser grensa fra Pyrénées-Atlantiques og Hautes-Pyrénées. Langesone finnes på 87 km i Adast (439 moh.). Enda 14 km lenger fram stiger løypa fra Luz-Saint-Sauveur (711 moh.) til Col du Tourmalet (2115 moh.). Deretter kommer en utforkjøring til Sainte-Marie-de-Campan (859 moh.). På 162 km i Arreau (706 moh.) kommer siste fjellspurt. Den går opp til Col de Peyresourde (1569 moh.) på grensen mellom Hautes-Pyrénées og Haute-Garonne. Derfra er det knapt 16 km til målgang i Bagnères-de-Luchon.

## Manglende ryttere
* **11**  Fränk Schleck (RNT) startet ikke pga. positiv dopingprøve.
* **42**  Grega Bole (LAM) Brøt.
* **134**  Vladimir Gusev (KAT) Brøt etter velt.

## Referanser




## Eksterne lenker
* Etappeside på Letour.fr
Sven-Olof Walldoff

**Sven-Olof Walldoff** (født 2. mai 1929 i Lerbäck, Örebro län, død 7. juni 2011
i Masthugget) var en svensk musiker, komponist, musikkarrangør og dirigent. 

I 1974 dirigerte han ABBA under gruppas opptreden med «Waterloo» i Eurovision Song Contest i Brighton, Storbritannia, utkledt som Napoleon. 
Han ledet sitt eget orkester og arbeidet blant annet med Lill-Babs, Östen Warnerbring, Gunnar Wiklund og Brita Borg.

## Filmmusikk
* 1971 – *[[Någon att älska]]*
* 1972 – *[[Georgia, Georgia]]*
* 1975 – *[[Den vita väggen]]*

## Filmografi roller
* 1956 – *Suss gott*
* 1955 – *Danssalongen*

## Referanser


## Eksterne lenker
* 
*
Østre

**Østre – hus for lydkunst og elektronisk musikk** er et flerbrukshus i Østre Skostredet 3 i Vågsbunnen Bergen som åpnet høsten 2012. Huset består av et utstillingslokale i første etasje og kombinert konsert- og utstillingslokaler i andre og felles kontor i tredje etasje. Lydgalleriet viser mesteparten av sine utstillinger i Østre. Østre er et samarbeidsprosjekt mellom Ekko og Lydgalleriet, og er organisasjonenes hovedarena med en publikumskapasitet på 250.

## Eksterne lenker
* 
* Det er perfekt - Bergens Avisen 26.06.2012
* Her blir det lyd - Bergens Tidene 26.06.2012
Francisco Gento

**Francisco «Paco» Gento López** (født 21. oktober 1933 i Guarnizo i Cantabria, død 18. januar 2022) var en spansk fotballspiller og senere trener.

Gento begynte sin karriere i Racing de Santander, men dro tidlig videre til Real Madrid CF. Gento var kjent for sin hurtighet (han skal ha løpt 100 meter på 11 sekunder) både med og uten ball. Gento ble i Real Madrid i resten av sin karriere, fra 1953 til 1971, mesteparten av tiden som fast spiller med draktnummer 11. Han spilte tilsammen 428 kamper for Real Madrid og scoret 126 mål. I denne perioden var han med på å vinne Serievinnercupen seks ganger. Gento spilte sammen med Alfredo di Stéfano og Ferenc Puskás. Gento var også med på å tape to finaler, og har dermed, delt med Paolo Maldini, flest finaler i Champions League, total åtte. Gento deler rekorden på seks titler i Mesterligaen og forløperen Serievinnercupen med Dani Carvajal, Toni Kroos, Luka Modrić og Nacho.  Gento fikk i tillegg med seg en tapt finale i Cupvinnercupen mot Chelsea FC i 1970.

Som flere andre i Real Madrid, hadde han beskjeden suksess på landslaget, der han scoret fem mål på 43 kamper.

Etter endt karriere forsøkte Gento seg som trener for lag i lavere divisjon, og hadde begrenset hell. Til slutt tok han imot en stilling som Real Madrid-ambassadør.

## Referanser


## Eksterne lenker
* 
* Profil på BD Futbol
Col d’Aubisque

**Col d'Aubisque** er et 1&nbsp;709 meter høyt fjellpass i de franske Pyreneene. 

Fra vest mot øst knytter passet sammen Laruns i Vallée d’Ossau med Argelès-Gazost i Gave de Pau-dalen. På vestsida ligger kurstedet Eaux-Bonnes og skidestinasjonen Gourette. På østsida kommer en til et annet pass, det 1&nbsp;474 meter høye Col du Soulor. 

Col d'Aubisque er en mye brukt fjellovergang i Tour de France.

## Litteratur
* Kristian Bauer: *Roadbook Tour de France*, Bruckmann Verlag 2006, ISBN 978-3-765444-77-7
* Peter Leissl, *Die legendären Anstiege der Tour de France*, Covadonga 2004, ISBN 978-3-936973-09-9
* Philippe Bouvet, Philippe Brunel, Serge Laget, Philippe Le Men, Christian Naitslimane: *Cols mythiques du Tour de France*, L’Équipe 2005, ISBN 978-2-915535-09-9

## Eksterne lenker
* Profil av vestsida 
* Profil av østrampa med Col de Soulor 
* Col d'Aubisque i Tour de France
Lydgalleriet

**Lydgalleriet** er en produksjons- og utstillingsplattform for lydkunst i Bergen. 

Lydgalleriet ble initiert i 2005 av en gruppe lokale kunstnere, musikere, kuratorer og kunsthistorikere, og formelt opprettet som stiftelse i 2007, med formål om å fremme lydbaserte kunstuttrykk gjennom formidling, stimulering til nyproduksjon, konserter, samarbeid og miljøbygging. 

Siden 2005 har Lydgalleriet produsert prosjekter med kunstnere fra de fleste felt innenfor lydkunsten. 

## Eksterne lenker
* 
*  Lydgalleriet på Sceneweb
Telmo Zarra

**Telmo Zarraonandia Montoya** (født 20. januar 1921, død 23. februar 2006), populært kalt «Zarra», var en spansk baskisk fotballspiller som spilte mesteparten av tiden sin i Athletic Bilbao. Han er registrert med 252 seriemål og 81 cupmål for laget.

Zarraonandia, som er født i Erandio, 8 kilometer utenfor Bilbao, ble interessert i fotball ettersom to av hans brødre allerede spilte fotball. Selv begynte han i lokale lag, men da Athletic Bilbao oppdaget ham, ble han med blant spillerne som skulle bygge opp laget etter kaoset som kom som følge av den spanske borgerkrigen. Han ble en stor suksess, og vant toppscorertittelen seks ganger, som per avsluttet 2011/2012-sesongen er flere enn noen andre. Zarra scoret i 1915/1951-sesongen 38 mål på 30 kamper, som var rekort helt til han ble tangert av Hugo Sánchez i 1989/1990-sesongen og senere forbigått av Lionel Messi, sistnevnte med 50 mål på 38 kamper i 2011-12-sesongen.

Zarra fikk 20 kamper for , og scoret like mange mål. Av disse kom fire i én kamp, da Spania slo  6–2. Telmo Zarras mest berømte mål var likevel målet i VM i fotball 1950 der han ble matchvinner med kampens eneste mål mot .

Da Zarra døde i 2006 av hjerteattakk, ble Zarra-pokalen innstiftet i hans ære. Pokalen går til den spanjol som scorer flest mål i Primera División.

## Referanser


## Eksterne lenker
*
Vannebos Dixieland Band

**Vannebos Dixieland Band** var et norsk jazzorkester (etablert i 1959 i Tromsø) under ledelse av advokat, trombonist og fiolinist, Arne Vannebo. Orkesteret ble i første omgang etablert på bestilling fra Arthur Arntzen som hadde bruk for et orkester til et av sine show. Orkesteret var Norges nest eldste dixielandband og var aktivt frem til 2002. På dette tidspunkt var det to medlemmer igjen av den opprinnelige besetningen, Gunnar Olsen (klarinett) og Sverre Lund (saksofon).  Arne Vannebo døde i 1995, men Vannebos Dixieland Band ble drevet videre av Arne Vannebos sønn, Tor Arne Vannebo, også han trombonist. Orkesteret har gjennom tidene konsertert mye innenfor landets grenser, men også utenlands, blant annet Russland, USA og Norges naboland ved flere anledninger. Eneste gjenlevende av det opprinnelige bandet er trommeslager Leif Sørensen. Orkesteret har heller ikke spilt offentlig etter at Tor Arne Vannebo flyttet til Østlandet i 2002. Siste kjente orkesterbesetning bestod av: Tor Arne Vannebo (trombone), Gunnar Olsen (klarinett), Sverre Lund (saksofon), Helge Gjessing (trompet), Per Moen (gitar), Robert Frantzen (piano), Per Martin Grenlund (bass og vokal) og Arne Lund (trommer) og forøvrig sønn av Sverre Lund.

## Eksterne lenker
* Vannebos Dixieland Band i Jazzbasen
Maguindanao-massakren

**Maguindana-massakren** (også kjent som Ampatuan-massakren etter byen der massegraven ble funnet)  fant  sted på morgenen 23. november 2009, i byen Ampatuan i Maguindanao-provinsen, på øya Mindanao på Filippinene. Ofrene som ble kidnappet og brutalt drept, var på vei å lansere et kandidatur for Esmael Mangudadatu, viseordfører i Buluan. Mangudadatu søkte å utfordre Datu Andal Unsay Ampatuan jr., sønn av den sittende guvernøren Andal Ampatuan Maguindanao sr. i det kommende guvernørvalget i Maguindanao, en del av de nasjonale valget i 2010. 58 mennesker, inkludert Mangudadatus kone, to søstre, 34 journalister, advokater og andre som var del av konvoien, ble drept.

Journalistenes beskyttelseskomite (JPJ) har omtalt Maguindianao-massakren som den mest dødelige enkelthendelse for journalister siden de begynte å samle data i 1992.
 Minst 34 journaliser ble drept i angrepet. 
Filippinene er, etter Irak, det farligste landet for journalister. 
 

Den rettslige prosessen rundt hendelsen er pågående (2012).

## Referanser
Shenyang Taoxian internasjonale lufthavn

**Shenyang Taoxian internasjonale lufthavn** (SHE / ZYTX) () er en flyplass som betjener  storbyen Shenyang i provinsen Liaoning i Folkerepublikken Kina. Den ligger i storkommunen Taoxian i bydistriktet Dongling om lag 20&nbsp;km sør for byens sentrum. Den er en meget travel lufthavn med mange nasjonale og internasjonale destinasjoner. 

Blant dens internasonale destinasjoner er også Pyeongyang, og dermed er den en av de få steder med direkte flyforbindelse til Nord-Korea.  

## Eksterne lenker
* Taoxian International Airport
Lauvfellende

**Lauvfellende** eller **løvfellende** planter kalles de trærne eller buskene som mister alle bladene en gang i løpet av året. I mange deler av verden sammenfaller bladfallet med kommende vinter, men årlige tørkeperioder kan også være årsak til at felling av bladene er nødvendig for plantenes overlevelse. Selv i områder hvor de fleste trær og busker feller bladene, finnes det planter som beholder bladene (se Eviggrønne).

Årsakene til at en plante feller bladene kan være ulike:

* **Vannparing.** En hel del vann dunster bort gjennom bladene. Å felle bladene, eksempelvis før en tørkeperiode, er en måte for plantene å redusere slikt tap av vann.
* **Energisparing.** I vinterhalvåret da tilgangen på sollys er mindre kan plantene felle sine blader for å spare energi. I svakt lys kan en plante avgi mer koldioksid gjennom åndedrett enn den tar opp gjennom fotosyntesen.
* **Kuldevern.** Bladene på enkelte arter kan bli skadd av kulde og blir bladene skadet kan disse bli utsatt for angrep fra parasitt.

Lauvfelling er som regel en tilpasning til årvisse sesonger der tilgang til vann er svært begrensa. I Norge vil dette si vinteren, som de fleste steder innebærer frossen jord, og dermed vanskeliggjør opptak av vann. Andre steder i verden forekommer det årlige tørkeperioder som plantene har tilpassa seg ved å felle bladene, som for eksempel tropisk lauvfellende skog. Planter trenger kontinuerlig tilgang på vann for å holde transport og fotosyntese i gang. Å kvitte seg med bladene gjør at behovet for vann kan reduseres drastisk.

## Referanser


## Se også
*Løvtrær

## Eksterne lenker
*
Arreau

**Arreau** er en kommune i departementet Hautes-Pyrénées i regionen Occitanie i sydvestre Frankrike. Kommunen ligger i kantonen Arreau som tilhører arrondissementet Bagnères-de-Bigorre.

## Befolkningsutvikling
***Antall innbyggere i kommunen Arreau***

## Referanser


## Eksterne lenker
* 
* Kommunedata INSEE
Christina Kubisch

**Christina Kubisch** (født 31. januar 1948) er en tysk komponist og lydinstallasjonskunstner. Hun ble født i Bremen og studerte fløyte og musikkomposisjon ved Hochschule fur Musik i Bremen og ved Jazz Academy i Graz, Østerrike. I 1980 fortsatte hun sine studier i eletronikk ved det Tekniske institutet i Milano, og begynte å bygge lydinstallasjoner.

## Utvalgte verk
* Emergency Solos for flute with gloves
* Il Respiro Del Mare, 1981
* Conference of Trees
* Sechs Spiegel, 1994
* The Clocktower Project
* Dinner Music

## Referanser
Don’t Go Near the Indians

**«Don't Go Near the Indians»** er en amerikansk countrysang, skrevet av Lorene Mann.

Innspillingen til Rex Allen med The Merry Melody Singers ble utgitt på singlen Mercury 71997 i 1961. Produsent var Jerry Kennedy. B-siden var «Touched So Deeply».

## Handling
En «far» forteller sin «sønn» at han ikke må gå nær indianerne. Et stykke ut i teksten får vi vite hvorfor.

## Svensk versjon
Britt Lindeborg har skrevet en svensk tekst. Den svenske tittelen er «Akta dej för indianerna».

### Innspilling
*Gunnar Wiklund. Utgitt i 1963.

## Listeplasseringer
Versjonen til Allen lå som # 4 på Billboard Hot C&W Sides-listen og som # 17 på Billboard Hot 100-listen i 1961.

## Referanser
Gordon Monahan

**Gordon Monahan** (født 1956 i Kingston i Ontario) er en kanadisk pianist og komponist av eksperimentell musikk. Han har vært aktiv siden 1978. I tillegg til sitt eget arbeid har han fremført verk av komponister som John Cage, James Tenney Udo Kasemets og Roberto Paci Dalò. I senere tid har han også laget sted spesifikke lydinstallasjoner.

## Nevneverdige verk
* Speaker Swinging (1982)
* Piano Mechanics (1982)
* Long Aeolian Piano (1984/88)
* Music From Nowhere (1989)
* Aquaeolian Whirlpool (1990)
* Spontaneously Harmonious in Certain Kinds of Weather (1996)
* Theremin in the Rain (2003)
* Theremin Pendulum (2008)

## Referanser


## Eksterne lenker
* 
* 
* Offisielle nettsted
* Kanadisk leksikon
* Video av hans verk «Speakers-swinging»
Manuel Castro

**Manuel de Castro González** (født 9. august 1885, død 1944) var en spansk journalist, og fotballtrener.

Castro er mest kjent for å ha vært igangsetter av sammenslåingen av de to lagene  Real Vigo Sporting og Real Club Fortuna de Vigo til Celta Vigo. Samtidig som han holdt på med dette, var  Castro med-landslagssjef for Spanias herrelandslag i fotball. Castro hadde flere perioder der han var landslagstrener, men han var aldri landslagstrener alene. Han trente landslaget som oftest sammen med Julián Ruete eller José María Mateos.

## Referanser
Julián Ruete

**Julián Ruete Muniesa** (1887–1939) var en spansk fotballspiller, -dommer, -trener og -direktør. 

Ruete ble født den 29. januar i 1887 i Madrid, og ble i 1904 med i Real Madrid CF. I 1910 skiftet han klubb til Atlético de Madrid, og to år senere ble han klubbpresident. Han beholdt stillingen til 1919. Dette var en blomstringsperiode; Atlético ble mindre avhengig av «moderklubben» Athletic Bilbao, og de ble sportslig bedre. De fikk også en ny bane, O'Donnell stadion. To år etter at han gikk av, ble Ruete valgt inn igjen, og fortsatte fremgangen til andreplass i Primera División.

Ruete var delt landslagstrener i 1921-1922 med Manuel Castro og enkelte andre. Han var også dommer i en periode. Han døde i Barcelona i mars 1939.

## Referanser
Storbunkevatnet

**Storbunkevatnet** eller **Store Bunkevatnet** er en innsjø i Senja kommune, helt sør på øya Senja i Troms fylke. Vannet har sprekkdannelser på bunnen, som gjør at det i smale områder er svært dypt, 123 meter på det dypeste. Vannet har utløp nordover gjennom Middagselva til Litje Bunkevatnet og Bunkelva til Bunkefjorden.

Vannet er lett tilgjengelig, eksempelvis fra fylkesvei 228 ved Olaheimen, like vest for vannet

## Referanser
Henning Rø

**Henning Rø** (født 14. april 1972 på Brekstad i Ørland) er en norsk gitarist. Rø er utdannet fra jazzlinja ved Konservatoriet NTNU. Han jobber som kulturskolelærer og gitarist, og har vært med i mange bandkonstellasjoner, blant annet S. Møller Storband og husbandet under MGP på Ørlandet. Han er fast medlem av  J Walkers og Yggdrasil. I 2002 laget han sammen med Erlend Eide programmet til Brekstad Musikkfestival, senere Brekstad kulturfestival.
Henning Rø spiller venstrehånds-gitar og stemmer gitaren i kvarter.

## Plateutgivelser
* *Blokk 80* (2002) med S. Møller Storband

## Referanser


## Eksterne lenker
* Yggdrasils hjemmeside
Soga om Torstein Kvite

**Soga om Torstein Kvite** (*Þorsteins saga hvíta* eller *Þáttr af Þorsteini hvíta*, «Tåtten om Torstein Hvite») er en kort islendingesaga fra 1200-tallet. Historien foregår øst på Island på 900-tallet og handler om bonden Torstein hvite og hans frende Torstein fagre, som forsones etter strid. 

Sagaen antas å være skrevet etter *[[Vápnfirðinga saga]]*, som en slags innledning eller forhistorie til den, og personene i sagaen har blitt beskrevet som unyansert, med personer som er enten gode eller onde. Sagaen kan oppfattes som et brudd med hevnlogikken («svigefuld færd og blodig hevn, som trækker ny hevn eftere sig. Men der er i ialfald én som tænker paa andet, den gamle Torstein Hvite selv»), og med det som en kristen ettertids ønske om å skildre kristeligsinnet tilgivelse innenfor den islandske ættesagaens univers.

 
Hovedtema i fortellingen er Torstein fagres hevn over den falske vennen Einar Toreson (Einarr Þorrisson) som setter ut rykter om at han er død, for å selv kunne gifte seg med Torsteins forlovede Helga Kråkesdatter. Det samme motivet brukes også som intrige i *[[Bjarnar saga Hítdœlakappa]]* og *[[Gunnlaug Ormstunges saga]]*. Torstein fagres hevn fører til døden for Einar, for hans egne brødre, for Torsteins hvites sønn Torgils og for to gårdskarer. Etter at Torstein fagre har seilt utenlands i fem år, oppsøker han Torstein hvite for å tilby bot/erstatning for drapet. Den eneste erstatning Torstein hvite krever, er at navnebroren skal bo hos ham og drive gården. Torstein fagre gifter seg etter hvert også med Helga.

Da Torstein hvites sønnesønn Helge (kalt Brodd-Helge) blir 16 år gammel, råder Torstein hvite at den andre Torstein skal flytte, før Helge blir så voksen og sterk at han ønsker å hevne faren sin. Torstein hvite flytter til Nord-Norge med sin familie, faren og svigerfaren.

Noen oppfatter historien som historisk sann, og flere peker på at de fleste av hovedpersonene er hentet fra Landnámabók.

Sagaen ble oversatt til norsk i 1897 av O.A. Øverland som *Sagaen om Thorstein Hvite* i hans *Norske historiske Fortællinger* bind 1, og til nynorsk som *Soga om Torstein Kvite* av Ivar Berg i fembindsverket *Islendingesagaene*, 2014.
## Referanser


## Eksterne lenker
* heimskringla.no, norsk fulltekst
Cotation Assistée en Continu

**Cotation Assistée en Continu** (**CAC**) var et elektronisk handelssystem som ble brukt på Paris-børsen i 1980- og 1990-årene. Det ble lansert i 1986 for handel med mindre likvide aksjer og i 1989 ble det satt i drift for alle noterte aksjer. Systemet har gitt navn til aksjeindeksen CAC 40 som stadig er den mest refererte på Paris-børsen.

CAC var en ny versjon av et eksisterende system utviklet av Toronto-børsen på midten av 1970-tallet, kalt CATS (*Computer Assisted Trading System*). På begynnelsen av 1990-tallet begynte Paris-børsen utviklingen av et nytt system, basert på den nye teknologien NSC (*Nouveau Système de Cotation*), som fungerte som teknologisk plattform for Euronext-initiativet. I 2000 ble Paris-børsen omorganisert til Euronext Paris.

CAC, i likhet med CATS, var et ordre-drevet elektronisk marked som håndterte prosessen med å finne likelydende ordre samt fastsette priser gjennom en dobbel auksjonsalgoritme. Dette gjorde det mulig å fullautomatisere budgivningen i en sentralisert, ordre-drevet børs.
Gornja Puharska

**Gornja Puharska** (serbisk: Горња Пухарска) er en landsby nord i Bosnia-Hercegovina, i Republika Srpska. Landsbyen ligger like utenfor byen Prijedor og hører også inn under kommunen Prijedor.
Wuyishan lufthavn

**Wuyishan lufthavn** (kinesisk: 武夷山机场, pinyin: *Wǔyíshān Jīchǎng*) er lufthavnen til Wuyishan i byprefekturet Nanping i provinsen Fujian i Folkerepublikken Kina.

## Eksterne lenker
*
Modibo Maïga

**Modibo Maiga** (født 3. september 1987 i Bamako, Mali) er en malisk fotballspiller som spiller for Al-Nassr. Han kan både spille både spiss og ving.

Maiga ble hentet til West Ham fra franske Sochaux i juli 2012. Han har også spilt 45 landskamper for det maliske landslaget.

Den 31. august 2015 meldte Maïga overgang fra West Ham United FC til Al-Nassr FC, hvor han skrev under på en toårskontrakt.

## Referanser


## Eksterne lenker
*
Arne Johansen (bandyspiller)

**Arne Johansen** (1922–1996) var en norsk bandyspiller fra Oslo. Han representerte B.14 (1928–1932), Reidulf (1932–1937), Varg (1937–1946) og Frigg (1946–1954). For Frigg var han tapende finalist i norgesmesterskapet i 1947 og 1948.

Johansen fikk sin landslagsdebut i 1947 og spilte totalt 12 landskamper. Han deltok på det norske landslaget i turneringen under OL i Oslo i 1952 da bandy var demonstrasjonsgren. Høyrevingen Johansen var regnet som en av Norges aller beste bandyspillere i etterkrigsårene.

## Referanser
TRESS-90

**TRESS-90** var et IT-prosjekt i regi av Rikstrygdeverket som skulle munne ut i et nytt EDB-system for trygdeetaten.

Hensikten med prosjektet var å erstatte de to systemene Infotrygd og Nortrygd, som gikk på ulike plattformer, med én felles og mer omfattende programvare. Prosjektet var planlagt i perioden 1991 til 1994, men en rekke problemer resulterte i at tids- og kostnadsrammene sprakk. TRESS-90 ble til slutt aldri gjennomført, og en løsning hvor Nortrygds funksjoner ble innlemmet i Infotrygd ble etterhvert tatt i bruk over hele etaten. 

Prosjektet kostet rundt 1,2 milliarder kroner, og er i media blitt beskrevet som Norges «største prosjekthavari». Den første åpne høringen i Stortinget ble holdt i 1996, og tok for seg TRESS-90.

## Referanser
Kvernevik skole

**Kvernevik skole** er en barneskole i Kvernevik, Stavanger, som i 2024 hadde 429 elever.

## Referanser


## Eksterne lenker
* http://www.linksidene.no/kvernevik
Míchel (fotballspiller)

**José Miguel González Martín del Campo** (født 23. mars 1963), bedre kjent som «**Míchel**» er en spansk fotballtrener og tidligere fotballspiller.

Míchel markerte seg tidlig i Real Marid, og ble relativt tidlig med i Real Madrid. Han debuterte på A-laget som nittenåring, men ble mer fast to år senere. Michel var del av Quinta del Buitre, («Gribbeflokken»), det vil si en rekke egne talenter fra Real Madrid med Emilio Butragueño (med kallenavnet «El Buitre») som leder. Míchel var fast på laget, og spilte aldri mindre enn 31 kamper for Real Madrid. Mot slutten av karrieren ble Michel skadet, og i 1996 dro han fra Real Madrid til meksikanske Atlético Celaya, der han ble gjenforent med Butragueño. Året etter la Míchel opp som fotballspiller. 

Míchel var trener i Rayo Vallecano i en sesong før han jobbet med B-laget og ungdomssatsningen til Real Madrid. Han røk uklar med styret, og dro videre til Getafe CF i 2009. Han ble der i to sesonger, men fikk sparken da laget, som han tidligere hadde reddet fra nedrykk, fortsatt slet nær nedrykksstreken. Míchel tok deretter over Sevilla FC ut 2012.

## Landslag
Míchel spilte også for det spanske landslaget, og ble med under VM i 1986. Han startet i samtlige kamper for Spania, men scoret ingen. I EM i 1988 scoret han mot  i gruppespillkampen, og i VM i 1990 scoret han fire mål, alle i gruppespillet. Míchel scoret først alle de tre målene Spania scoret mot , før han scoret på straffe mot .

Etter at Javier Clemente ble landslagssjef, ble ikke Míchel kalt inn til landslaget igjen.

## Referanser


## Eksterne lenker
*
Walkin’ in the Sunshine

**«Walkin' in the Sunshine»** er en amerikansk popsang, skrevet av Roger Miller.

Innspillingen til Roger Miller ble utgitt på singlen Smash S-2081 i 1967. Produsent var Jerry Kennedy. B-siden var «Home».

## Svensk versjon
Lars Berghagen har skrevet en svensk tekst. Den svenske tittelen er «Går omkring i solen».

### Innspilling
*Östen Warnerbring, Harry Arnolds orkester. Utgitt på Karusell KFF&nbsp;712 i 1967.

## Listeplasseringer
Versjonen til Miller lå som # 6 på Billboard Easy Listening-listen, som # 7 på Billboard Hot Country Singles-listen og som # 37 på Billboard Hot 100-listen i 1967.

## Referanser
Harald Høffding

**Harald Høffding** (1843–1931) var en dansk filosof, professor i filosofi ved Københavns Universitet fra 1883 til 1915 og dets rektor fra 1901 til 1902. Høffdings filosofiske hovedverk, *Etik* (1887), brukte for første gang begrepet human-etikk, som senere ble tatt i bruk som navnet på et sekulært livssyn i de skandinaviske landene.

## Referanser


## Litteratur
* «*Tilskueren*», mars 1903 og september 1908;
* Jean de la Harpe: *La religion comme conservation de la valeur dans ses rapports avec la philosophie générale de Harald Høffding* (1920);
* Jørgen Jørgensen: «Harald Høffding» (i: Will Durant: *Store Tænkere*, Oversat og bearbejdet af Krista og Jørgen Jørgensen; København 1952; s. 368-383)
* F. Papillon: *Le probléme religieux dans la Philosophie de Høffding* (1920);
* Erik Rindom: *Harald Høffding, Bidrag til Biografi og Karakteristik* (1913);
* Georg Schott: *Harald Høffding als Religionsphilosoph. Dissertation* (Erlangen 1913);

## Eksterne lenker
* 
* ''Salmonsens konversationsleksikon'' (1922); opslag: Harald Høffding (ved Dr. phil. Edgar Rubin)
* ''Nordisk Familjebok'', Uggleupplagan (1910), bind 12, sp. 203-210; opslag: Harald Höffding)
* Hjalmar Bergström: "Några Betraktelser med Anledning af Professor Höffdings "Religionsfilosopfi" (''Ord och bild'' 1903; s. 456-463) (svensk)
* Aage Jørgensen: «Den litterære Nobelpris og filosofferne, med særligt henblik på Harald Høffdings kandidatur 1911-16» (''Fund og Forskning'', Bind 44; 2005)
* Carl Henrik Kogh: «Filosoffer på krigsstien. Forholdet mellem Harald Høffding og Anton Thomsen belyst ud fra breve og dagbøger» (''Fund og Forskning'', Bind 31; 1992)
* Morten A. Larsen: ''Muntre filosoffer'' (2006)
* Lars Peter Rømhild: «Brevvekslingen mellem Valdemar Vedel og Harald Høffding» (''Fund og Forskning'', Bind 28; 1988)